અત્યારે શહેરમાં તો સમાજના "સ્નેહ મિલન" હોઈ. બધા સબંધીઓ ત્યાં જ મળી રહે. ત્યાં જ બધાને વિશ કરી ને આઇસક્રીમ ખાઈ ને છુટ્ટા. આમ તો આ "સુવ્યવસ્થા" કહેવાય. લોકોનો ટાઈમ પણ બચી રહે અને બધા લોકો એક જગ્યા એ મળી પણ જાય. પણ જે ગામડે બધાનાં ઘરે ઘરે જઈ ને અલગ અલગ ટાઈપનાં મુખવાસ ટેસ્ટ કરવાની મજા હતી એ મજા નાં આવે. મુખવાસમાં પણ કેવું અમુકનાં ઘરે રોજ નો એ જ "તલ" કે "વરીયાળી" નો મુખવાસ હોઈ. ઘણાની ઘરે ખાલી "ખાંડ" થી જ મોઢું મીઠું કરી લેવાનું. ક્યાંક વળી સોપારી વાળો નવી ટાઈપનો મુખવાસ હોઈ. કોઈક ઘરે ડ્રાઈ ફ્રુટ હોઈ (જ્યાં અમે બે વાર જઈએ .. હા હા ) તો કોક નવા આવેલા ભાભી ચોકલેટ આપે. વડીલોને પગે લાગીએ અને એમના આશીર્વાદ ની સાથે સાથે ૫-૧૦ રૂપિયા પણ મળે !